הלשכה הבין-לאומית לענייני סמים ואכיפת חוק

הלשכה הבין-לאומית לענייני סמים ואכיפת חוק (באנגלית: Bureau of International Narcotics and Law Enforcement Affairs; בראשי תיבות: INL) היא סוכנות הכפופה לשר המשנה לביטחון אזרחי, דמוקרטיה וזכויות אדם במחלקת המדינה של ארצות הברית. תחת מטריית המשימה הכללית שלה לפתח מדיניות ותוכניות למלחמה בסמים ובפשיעה בין-לאומיים, הלשכה ממלאת תפקיד בהכשרת כוחות הביטחון הלאומיים של בעלות בריתה של ארצות הברית.

 תוכניות 
תוכניות הלשכה תומכות בשניים מהיעדים האסטרטגיים של מחלקת המדינה של ארצות הברית: 

 צמצום כניסת הסמים הבלתי חוקיים לארצות הברית.
 מזעור השפעת הפשע הבין-לאומי על ארצות הברית ואזרחיה. 

תוכניות נגד סמים ופשע משלימים גם את מאמצי הלוחמה בטרור, הן במישרין והן בעקיפין, על ידי קידום מודרניזציה ותמיכה בפעולות של מערכות משפט פלילי זרות וסוכנויות אכיפת חוק המופקדות על משימת הלוחמה בטרור. ראש הלשכה הוא עוזר מזכיר המדינה לענייני סמים ואכיפת חוק בין-לאומיים, טוד ד. רובינסון.

הלשכה מנהלת את תוכנית התגמולים בסמים של משרד החוץ ותוכנית התגמולים של הפשע המאורגן בתיאום עם משרד המשפטים, המחלקה לביטחון פנים, אכיפת מכס והגירה (ICE), המנהל לאכיפת הסמים (DEA), משרד החקירות הפדרלי (FBI), וסוכנויות אמריקאיות אחרות. במסגרת התוכנית הלשכה מציעה פרסים כספיים על מידע או על סיוע באכיפת הסחר בסמים. הלשכה אינו ארגון אכיפת חוק אך הוא מתמחה בניהול תוכניות הכשרה גדולות לאכיפת חוק, למשל באפגניסטן, קולומביה ועיראק.

אגף התעופה של מחלקת המדינה מספק את שירותי התעופה ללשכה, בעבור מבצעי משלחות בחו"ל, סיוע באכיפת חוק ותמיכה בפעולות נגד סוחרי סמיםAudit of the Department of State’s Administration of its Aviation Program. ללשכה יש יותר מ-200 מטוסים ומסוקים (כולל מטוסי OV-10, AT-802 ו- C-27 ומסוקי סיקורסקי UH-60 בלאק הוק, בל UH-1 אירוקוי ו-K-Max) המעורבים בתוכניות תעופה של הלשכה, כמחציתם בקולומביה, והיתר בפרו, בוליביה, גואטמלה, פקיסטן, קוסטה ריקה ואפגניסטן. בפועל התמיכה מסופקת על ידי חברת DynCorp , כקבלן עבור ממשלת ארצות הבריתThe International Narcotics and Law Enforcement Affairs’ Office of Aviation (INL/A)The U.S. State Department Has Its Own Sprawling Air Force, Here's What's In Its Inventory.

 ראו גם
 העוקץ הניגרי
 שירות הביטחון הדיפלומטי

 קישורים חיצוניים 


 הערות שוליים 

קטגוריה:מחלקת המדינה של ארצות הברית
קטגוריה:ארגוני מאבק בסמים